《至日》
明代·黎天祚

谁从复日赋天根，笑我江湖逐客身。十载波臣供履袜，万年嵩客向枫宸。

梅花送腊冬犹旧，葭管迎阳岁欲新。老大不堪诗骨瘦，入唇清酒转生神。

作者简介：黎天祚，原名时昌。东莞人。明神宗万历四年（一五七六）举人，授浙江永康教谕。升福建诏安知县，迁广西新宁知州，晋府长史。民国张其淦《东莞诗录》卷一五有传。